Breathe (שיר של טיילור סוויפט)

"Breathe" (בעברית: "לִנְשׁוֹם") הוא שיר שהוקלט על ידי הזמרת-יוצרת האמריקאית טיילור סוויפט, בהשתתפות הזמרת-יוצרת האמריקאית קולבי קאליי, מתוך אלבום האולפן השני של סוויפט, Fearless.<ref name=":1"></ref> השיר יצא לאור ב-21 באוקטובר 2008, על ידי חברת התקליטים ביג משין רקורדס, כסינגל שיווקי מתוך האלבום.<ref name=":1" /> הוא נכתב על ידי סוויפט וקאליי והופק על ידי נייתן צ'פמן וסוויפט. השיר נכתב על סיום קשרי ידידות. מבחינה מוזיקלית, הוא מאופיין בגיטרה אקוסטית, פסנתר וכינורות. מבחינה לירית, "Breathe" מתייחס לשברון לב ואובדן חברות קרובה.

השיר זכה לביקורות חיוביות מטעם מבקרי המוזיקה העכשווית. "Breathe" היה אחד משני שירים בהם התארחה קאליי שהיה מועמד לפרס גראמי בקטגוריית "שיתוף הפעולה הקולי הטוב ביותר לשיר פופ"; השני שלה שהועמד היה "Lucky" ביחד עם ג'ייסון מראז שזכה בפרס. "Breathe" הגיע בשיאו למקום ה-87 במצעד הבילבורד הוט 100 וקיבל על ידי איגוד תעשיית ההקלטות האמריקאי (RIAA) את תואר הזהב. היא ביצעה אותו בשידור חי בפעם הראשונה בקריירה שלה במיאמי גארדנס, פלורידה במהלך "Reputation Stadium Tour".<ref></ref>

במרוצת השנים דורג השיר במקום ה-161 ברשימת "כל 206 השירים של טיילור סוויפט, לפי דירוג", שפורסמה על ידי רולינג סטון.<ref name=":8" />

== רקע וכתיבה ==
[[קולבי קאליי שלקחה חלק בכתיבת ובביצוע השיר "Breathe".]]
סוויפט אהבה מאוד את אלבום הבכורה של קאליי משנת 2007, Coco. סוויפט הסבירה, "כשהוא יצא התאהבתי באופן שהיא עושה מוזיקה".<ref name=":2"></ref> מאוחר יותר, פנתה סוויפט להנהלתה ושאלה אם תוכל לכתוב שיר עם קאליי. הם אישרו שקאליי תוכל לכתוב עימה שיר, בעקבות הופעה קרובה שהייתה צריכה לקיים בנאשוויל, טנסי ובמקרה באותו יום, לסוויפט היה יום חופש.<ref name=":2" /> לדברי סוויפט, "Breathe" נכתב על הצורך להיפרד ממישהו, אך בלי להאשים אף אחד.<ref name=":2" /> סוויפט האמינה שהתרחיש היה אחד מהפרידות הקשות ביותר שחוותה ואמרה, "שזה לא היה באשמת אף אחד. זה פשוט היה צריך להסתיים".<ref name=":3"></ref> סוויפט הסבירה, "כתיבת השיר הייתה כמו טיפול מוחלט בשבילי. נכנסתי לחדר וחשבתי לעצמי, 'אני אצטרך לא לראות יותר את אחד מהחברים הטובים ביותר שלי'. זה הדבר הקשה ביותר שאפשר לעבור. זה קשה להאזין לשיר כי מישהו אחר היה חושב שהוא נכתב על זוגיות, אך הוא נכתב על לאבד חבר".<ref name=":3" /> קאליי וסוויפט אמרו שאחד מהדברים היפים ב-"Breathe" היה שאנשים רבים לא הבינו מדוע העזיבה והפרידה התרחשו.<ref name=":3" /> בבית השני שלו ישנה התייחסות והשוואה של מערכת יחסים לסרט, דבר שעשתה סוויפט גם בשירה "If This Was a Movie".<ref></ref>

סוויפט רצתה שקאליי תבצע קולות רקע, אך בקול גבוה, מספיק כדי שהמאזינים יזהו מי מבצעת את אותם קולות הרקע. במקור, סוויפט וקאליי היו אמורות לשיר יחד בפזמון השיר בלבד, אך לאחר שקאליי הקליטה את החלקים שלה, החליטה סוויפט לכלול אותה לאורך מרבית השיר, בעקבות כך שהתרשמה מביצועיה.<ref name=":3" /> סוויפט הקליטה לראשונה את כל השיר, וקאליי הקליטה את קולות הרקע בנפרד.<ref name=":3" /> סוויפט הייתה מרוצה מאוד מהתוצר המוגמר והצהירה כי: "אני חושבת שהיא (קולבי קאליי) נשמעת יפה מאוד. אני כל כך מתרגשת מכך שקולה נמצא באלבום שלי".<ref name=":2" />

== הרכב ==

"Breathe" הוא בלדת קאנטרי פופ באורך של ארבע דקות ועשרים ואחת שניות.<ref></ref><ref name=":4"></ref><ref></ref> הוא נכתב במהירות רגילה ויש לו קצב של 72 פעימות בדקה. הוא כתוב בסולם של רה במול, וקולותיהן של סוויפט וקאליי משתרעים על אוקטבה אחת שנעה מסול במול עד סי במול. "Breathe" עוקב אחר התקדמות האקורד רה במול–לה במול–סול במול. כלי הנגינה העיקריים בשיר הם גיטרה אקוסטית, פסנתר וכינורות.<ref name=":4" /><ref></ref><ref></ref> המיקסינג שלו נעשה על ידי ג'סטין ניבנק, תוך שדרו בולמן היה לעוזר שלו. על המאסטרינג היה אחראי האנק ויליאמס.<ref name=":3" />

מילות השיר "Breathe" עוסקות בשברון לב ואובדן חברות קרובה. בבתים של השיר, המספרת (סוויפט) מכירה בכך שאנשים משתנים, גדלים ואף מתרחקים זה מזה, אם כי היא נסערת בנוגע לכך מכיוון שהיא הכירה את אותו האדם "כמו כף ידה". ברפרנים שלו, היא מבינה את הצורך להישאר חזקה ולהמשיך לנשום לכאורה, כדי לחיות בלי אותו האדם.<ref></ref><ref></ref><ref></ref> קן טאקר מבילבורד האמין ש-"Breathe" הוא "שיר על אהבה שהשתבשה".<ref name=":5"></ref> ברולינג סטון האמינו ש"השיר מלא בניואנסים".<ref name=":8" />

== ביקורת ==
השיר זכה לביקורות חיוביות מטעם מבקרי המוזיקה העכשווית. קן טאקר מבילבורד אמר כי השיר מתאים לנשים מקבוצות גיל שונות.<ref name=":5" /> גארי טראסט, גם הוא מבילבורד, כתב, "הבלדה הזו, אולי יחד עם סינגלים פוטנציאליים אחרים כמו "You're Not Sorry" ו-"Forever & Always", יכולה להמשיך את רצף הלהיטים של סוויפט עד שנת 2011".<ref></ref> ג'ונתן קיף ממגזין סלנט חשב שסוויפט הייתה צריכה לבחור מישהי אחרת שתקליט עימה את השיר, בטענה שקאליי "אדישה מדי".<ref></ref> טיילור ווטרבי מבילבורד טען שמדובר בשיתוף הפעולה השביעי הטוב ביותר של סוויפט. הוא הוסיף ש"יש לה קול מקסים", והמשיך ותיאר את קולה של קאליי כ"חלק". הוא סיכם ואמר, "זה אולי שיר הפרידה הכי מרגיע בכל הזמנים".<ref name=":4" />

"Breathe" היה אחד משני שירים בהם התארחה קאליי שהיה מועמד לפרס גראמי בקטגוריית "שיתוף הפעולה הקולי הטוב ביותר לשיר פופ"; השני שלה שהועמד היה "Lucky" ביחד עם ג'ייסון מראז שזכה בפרס.<ref name=":7"></ref> על כך ש-"Breathe" לא זכה בפרס, אמרה קאליי,"אני אוהבת את "Breathe" עם טיילור, אבל אני מבצעת את "Lucky" עם ג'ייסון בכל רחבי העולם בשנה האחרונה, ולכן אני שמחה שהוא זכה".<ref></ref> ברולינג סטון הוא דורג במקום ה-161 ברשימת "כל 206 השירים של טיילור סוויפט, לפי דירוג".<ref name=":8"></ref> ברשימת "167 השירים הטובים ביותר של טיילור סוויפט, לפי דירוג" שפורסמה על ידי BuzzFeed דורג השיר במקום ה-22.<ref name=":6" />

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|89
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|161
|<ref name=":8" />
|-
|BuzzFeed
|167 השירים הטובים ביותר של טיילור סוויפט, לפי דירוג
|22
|<ref name=":6"></ref>
|-
|NME
|השירים הטובים ביותר של טיילור סוויפט, לפי דירוג
|135
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|90
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|128
|<ref></ref>
|}

== הצלחה מסחרית ==
ב-29 בנובמבר 2008, "Breathe" הופיע לראשונה במקום ה-87 במצעד הבילבורד הוט 100, אך יצא ממנו בשבוע שלאחר מכן.<ref></ref> בעקבות כך שנכנס למצעד ביחד עם שישה שירים נוספים של סוויפט, היא הפכה לאישה השנייה בהיסטוריית המצעד ששבעה משיריה הצליחו להתברג בו באותו השבוע, כשהקודמת שעשתה זאת הייתה האנה מונטנה (מיילי סיירוס), עם שבעה שירים גם כן.<ref></ref> מאוחר יותר, הכניסה סוויפט למצעד 17 שירים ושברה את שיא כל הזמנים למרבית הכניסות של שירים בו-זמנית למצעד.<ref></ref> בשנת 2019, כשהוציאה את אלבום האולפן השביעי שלה Lover, היא הכניסה למצעד 18 שירים והרחיבה את השיא של עצמה.<ref></ref> בשנת 2014, קיבל השיר את תואר הזהב בארצות הברית.<ref></ref>

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Breathe" בוצע בפורד פילד בדטרויט, ב-10 ביוני 2023 יחד עם השיר "All You Had to Do Was Stay".<ref></ref>

== פרסים ומועמדויות ==
{| class="wikitable plainrowheaders"
!שנה
!טקס
!מועמדות
!תוצאה
!מקור
|-
! rowspan="1" scope="row" |2010
|פרסי גראמי
|שיתוף הפעולה הקולי הטוב ביותר לשיר פופ
|
| style="text-align:center;" |<ref name=":7" />
|}

== קרדיטים וצוות ==
כל הקרדיטים שלהלן לקוחים מהערות האלבום של Fearless.<ref name=":3" />
;מיקומי הקלטה
* הוקלט בשנת 2008 באולפני בלאקבירד ובאולפני סטארסטורק (נאשוויל, טנסי)
* המיקסינג נעשה באולפני בלאקבירד (נאשוויל, טנסי)

;צוות

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000
|-
! colspan="3" |סיכום
|-
!בכל העולם
|
|583,000<small></small><ref name=":1323"></ref>
|-
| colspan="3" |<small> מכירות + הזרמת מדיה בלבד</small>
|}

== ==

 (בעברית: לנשום (גרסתה של טיילור)) היא הקלטה חוזרת של "Breathe". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2008.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2008
קטגוריה:שירי טיילור סוויפט
קטגוריה:שירי קולבי קאליי
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי קולבי קאליי
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי נייתן צ'פמן
קטגוריה:שירים על געגוע
קטגוריה:שירים על פרידה
קטגוריה:בלדות משנות ה-2000
קטגוריה:בלדות פופ
קטגוריה:בלדות קאנטרי
קטגוריה:שירי קאנטרי פופ